CELEX: 62019CN0861
Language: sl
Date: 2019-11-26 00:00:00
Title: Zadeva C-861/19: Predlog za sprejetje predhodne odločbe, ki ga je vložilo Juzgado de lo Social no 26 de Barcelona (Španija) 26. novembra 2019 – LJ/INSS (Instituto Nacional de la Seguridad Social)

17.2.2020   
            
            
               SL
            
            
               Uradni list Evropske unije
            
            
               C 54/33
            
         
      Predlog za sprejetje predhodne odločbe, ki ga je vložilo Juzgado de lo Social no 26 de Barcelona (Španija) 26. novembra 2019 – LJ/INSS (Instituto Nacional de la Seguridad Social)
      (Zadeva C-861/19)
      (2020/C 54/36)
      Jezik postopka: španščina
      
         Predložitveno sodišče
      
      Juzgado de lo Social no 26 de Barcelona
      
         Stranki v postopku v glavni stvari
      
      
         Tožeča stranka: LJ
      
         Tožena stranka: INSS (Instituto Nacional de la Seguridad Social)
      
         Vprašanji za predhodno odločanje
      
      
                  1.
               
               
                  Ali se lahko šteje, da je dodatek za materinstvo, ki ga ureja člen 60 splošnega zakona o socialnem varstvu (LGSS), katerega prečiščeno besedilo je bilo potrjeno s kraljevo zakonsko uredbo 8/2015, pozitiven ukrep, namenjen doseganju dejanske enakosti med moškimi in ženskami v skladu s členom 157(4) Pogodbe o delovanju Evropske unije?
               
            
                  2.
               
               
                  Če je odgovor na prvo vprašanje pritrdilen, ali načelo sorazmernosti, ki ga je treba upoštevati pri vsakem pozitivnem ukrepu, nasprotuje časovni omejitvi na pokojnine, pridobljene po 1. januarju 2016, ki je določena v edini končni določbi kraljeve zakonske uredbe 8/2015?